Ջես Դոբկին

Ջես Դոբկին (, ), Տորոնտոյում հաստատված պերֆորմանս արտիստ։ Հայտնի է 2006 թվականին ստեղծած The Lactation Station:

Կանանց հարցերի ուսումնասիրության բակալավրի աստիճան է ստացել Օհայոյի Օբերլինի արվեստի քոլեջից, մագիստրոսի աստիճան՝ Ռատգերսի համալսարանից։ Տորոնտոյի համալսարանի Մարկ Ս. Բանհամ սեռական բազմազանության հետազոտությունների կենտրոնի հայցորդ է։

Գործունեություն 
Որպես կատարողական արվեստագետ՝ Դոբկինն առաջին անգամ հանդես է եկել 2002 թվականին։ Աշխատանքները ստեղծում է որպես լեսբուհի և մայր իր ունեցած փորձի հիման վրա։ Իր կատարումներում հաճախ պատկերում է սեփական մարմինը։ Նմանատիպ աշխատանքներից է «Վճար ծառայության դիմաց» (Fee for Service, 2006) ինստալյացիոն գործը, որը դիտողին հնարավորություն է տալիս մատիտը սրել Դոբկինի հեշտոցում։

Դոբկինը նաև հայտնի է որպես համայնքային կազմակերպիչ և հաճախ դա համատեղում է իր ստեղծագործական աշխատանքում։ 2015 թվականի մայիսին, հաջողակ դրամահավաքային արշավից հետո, նա համագործակցելով Տորոնտոյում հաստատված բազմաթիվ արվեստագետների հետ, Տորոնտոյի Չեստեր կայարանի ազատ կրպակում մեկ տարի ժամկետով ստեղծեց այլընտրանքային լրատվամիջոցների ստենդ, որը  ճանապարհորդների համար դիտվում է որպես «ստեղծագործական փոխանակում», իսկ կրպակն արվեստագետների համար համարվում է ցուցահանդեսների տարածք, միաժամանակ ծառայելով որպես թերթերի, ամսագրերի, սննդի ստենդ։

Դոբկինը համագործակցել է տարբեր պերֆորմանս արվեստագետների հետ, այդ թվում՝ Մարթա Ուիլսոնի, Ֆրանկլին Ֆուրնաս Արքայվի հետ։

Ցուցադրություններ 
2006 թվականին Դոբկինը Տորոնտոյում Օնտարիոյի արվեստի և դիզայնի քոլեջում ներկայացրեց «Լակտացիայի կայանը» (համադրող՝ Պոլ Կույար)։ Ցուցադրության ժամանակ Դոբկինսը հանդիսատեսներին հրավիրեց փորձելու մարդու կրծքի կաթը։ Ցուցադրությունը մասամբ հովանավորել էր Կանադայի արվեստի խորհուրդը։ Այն մեծ ուշադրության արժանացավ, և Կանադայի առողջապահության նախարարությանը հուշեց ուշադրության կենտրոնում պահել մարդու կրծքի կաթի առցանց վաճառքի դեմ հարցը։

2015 թվականին Դոբկինը նախաձեռնել է How Many Performance Artists Does it Take to Change a Lightbulb (For Martha Wilson) ցուցադրությունը, որն իրականացրել է Տորոնտոյի Էնոք Տորներ դպրոցում՝ որպես «Պատկերների փառատոնի» մաս։ Աշխատանքը ստեղծել է՝ ոգեշնչված Մարթա Ուիլսոնի 2005 թվականին ստեղծած A History of Performance Art According to Me տեսահոլովակով։ Աշխատանքը ուսումնասիրել է կատարողական արվեստի պատմությունը` սահմանելով դրա պայմանները, ճանաչելով պատմությունը և կատարման բնորոշ հատկանիշները։ Այն ներկայացվել է տարբեր վայրերում, այդ թվում՝ Տորոնտոյի համալսարանում, Յորքի համալսարանում, Օնտարիոյի արվեստի և դիզայնի քոլեջում, Կեղծ և իրական առցանց փաստաթղթերի կատարողական արվեստի կենտրոնում, Toronto-Dominion Bank-ում։

Ստեղծագործություններ 

 MONOMYTHS, 2017
 The Magic Hour, 2016
 The Artist-Run Newsstand, 2015 - 2016
 How Many Performance Artists Does it Take to Change a Light Bulb (Մարթա Ուիլսոնի համար), 2015
 The Performance Art Army, 2014
 Acting/Performing/Audience, 2014 (համահեղինակ՝ Շանոն Կոշրան)
 Performance Artist for Hire, 2013
 Free Childcare Provided, 2013
 Affirmations for Artists, 2012
 Bleeding at the Ball, 2011
 Everything I've Got, 2010
 Being Green, 2009
 Mirror Ball, 2008-2009
 Clown Car, 2008
 The Lactation Station, 2006-2012
 Fee for Service, 2006
 Emergency Exits, 2006
 Restored, 2004
 Attending, 2003-2005
 The Two Boobs, 2003
 Composite Body, 2003
 The Mad Chef, 2000-2003
 Six Degrees of Lesbian Nation, 2003
 Magic Trick, 2003
 An Ontario Bride Seeks American Wives, 2003
 Talk to Me, 2001

Անձնական կյանք 
Դոբկինը լեսբուհի է։ Ունի մեկ դուստր։

Ծանոթագրություններ

Արտաքին հղումներ 
jessdobkin.com
Jess Dobkin’s Social Mirror Ball – Dykes on Mykes 

Լեսբուհի արվեստագետներ
Կանադացի կին արվեստագետներ
Ռատգերսի համալսարանի շրջանավարտներ